मणिमहेश कैलाश

मणिमहेश कैलाश, जिसे चंबा कैलाश के नाम से भी जाना जाता है, हिमाचल प्रदेश के चंबा जिले के भरमौर उपखंड में स्थित एक पवित्र हिमालयी पर्वत है। यह पर्वत लगभग 5,653 मीटर (18,547 फीट) की ऊंचाई पर स्थित है और इसके नीचे ही मणिमहेश झील स्थित है, जो तीर्थयात्रियों के लिए अत्यंत पूजनीय स्थल है। सनातन धर्म में इसे पंच कैलाश पर्वतों में से एक माना गया है। धार्मिक मान्यता के अनुसार, यह भगवान शिव का निवास स्थान है, और यह भी विश्वास है कि शिव के एक शिष्य, जिनका नाम "मणि", इस पर्वत पर निवास करते हैं। मान्यता है कि भगवान शिव कभी-कभी स्वयं भी इस पर्वत पर कुछ समय के लिए विराजते हैं। पंच कैलाशों की श्रृंखला में यह महत्व के अनुसार पाँचवें स्थान पर आता है—पहले स्थान पर तिब्बत स्थित कैलाश पर्वत, दूसरे पर आदि कैलाश, तीसरे पर श्रीखंड महादेव (शिखर कैलाश), चौथे पर किन्नौर कैलाश, और अंत में मणिमहेश कैलाश को रखा गया है।Adi Kailash: पंच कैलाशों में दूसरा प्रमुख धाम है "आदि कैलाश", शिव-पार्वती के इस धाम का 1990 में हुआ था सर्वे, Amarujala, 11 October 2023. इस स्थान का धार्मिक, आध्यात्मिक और सांस्कृतिक महत्व हिमाचल और उत्तर भारत के लोगों के बीच बहुत गहरा है, और हर वर्ष हजारों श्रद्धालु यहां की कठिन यात्रा कर भगवान शिव के दर्शन हेतु मणिमहेश झील तक पहुंचते हैं।

 सन्दर्भ 

श्रेणी:हिमाचल प्रदेश के पर्वत
श्रेणी:भारत में हिन्दू तीर्थस्थल
श्रेणी:हिमालय के पाँच हज़ारी